CELEX: C2005/045/20
Language: et
Date: 2005-02-19 00:00:00
Title: Euroopa Kohtu (viies koda) 16. detsembri 2004. aasta otsus kohtuasjas C-528/03: Euroopa Ühenduste Komisjon versus Madalmaade Kuningriik (Liikmesriigi kohustuste rikkumine — Direktiiv 2002/35/EÜ — Meretransport — Kalalaevade ohutus)

19.2.2005   
            
            
               ET
            
            
               Euroopa Liidu Teataja
            
            
               C 45/10
            
         
      EUROOPA KOHTU
   
   (viies koda)
   16. detsembri 2004. aasta otsus
   kohtuasjas C-528/03: Euroopa Ühenduste Komisjon versus Madalmaade Kuningriik (1)
   
   (Liikmesriigi kohustuste rikkumine - Direktiiv 2002/35/EÜ - Meretransport - Kalalaevade ohutus)
   (2005/C 45/20)
   Kohtumenetluse keel: hollandi
   Kohtuasjas C-528/03: Euroopa Ühenduste Komisjon (esindajad W. Wils ja K. Simonsson) v. Madalmaade Kuningriik (esindajad H. G. Sevenster ja C. A. H. M. ten Dam), mille esemeks on EÜ artikli 226 alusel 18. detsembril 2003 esitatud liikmesriigi kohustuste rikkumise hagi, tegi Euroopa Kohus (viies koda), koosseisus: koja esimees R. Silva de Lapuerta, kohtunikud J. Makarczyk ja P. Kūris (ettekandja); kohtujurist M. Poiares Maduro, kohtusekretär R. Grass, 16. detsembril 2004 otsuse, mille resolutiivosa on järgmine:
   
               1.
            
            
               Kuna Madalmaade Kuningriik ei ole vastu võtnud õigus- ja haldusnorme, mis on vajalikud komisjoni 25. aprilli 2002. aasta direktiivi 2002/35/EÜ, millega muudetakse nõukogu direktiivi 97/70/EÜ, millega kehtestatakse vähemalt 24-meetri pikkustele kalalaevadele ühtne ohutuskord, täitmiseks, on Madalmaade Kuningriik rikkunud sellest direktiivist tulenevaid kohustusi.
            
         
               2.
            
            
               Jätta kohtukulud Madalmaade Kuningriigi kanda.
            
         
      (1)  ELT C 59, 6.3.2004.